I-Imbewu: The Seed ngumdlalo owuchungechunge wakuleli owenziwa nguDuma Ndlovu nabadidiyeli abakhulu u-Anant Singh noLeleti Khumalo. Kungumkhiqizo wokuqala wakwa-e.tv okhiqizwe ngabakwaGrapevine Productions (umkhiqizo obumbene phakathi kwemikhiqizo yeWord of Mouth, iVideovision Entertainment neLuyks Productions) othunyelwe futhi wasatshalaliswa yi-e.tv. UZimele "Ngcolosi" Bhengu ungusaziwayo kwezamabhizinisi uhlala eThekwini nonkosikazi wakhe, uMaZulu nezingane zakhe ezine uNganono, uZithulele, uZakhiti noBuhle. Umfowabo uPhakakade ungumfundisi futhi uhlala eningizimu yeTheku epulazini lakhe nomkakhe uKaMadonsela nezingane zakhe uNtombifuthi noNokhukhanya. UMaNdlovu ungumphathi womndeni wakwaBhengu futhi uzosebenzela noma yini ukugcina umndeni wakhe ubumbene. UZimele wakha inkampani yakhe, iMaluju Oil nomngani wakhe uPranav Rampersad. UPranav uyinzalamizi yomndeni wakwaRampersad nonkosikazi wakhe, uNirupa nezingane zakhe uShria noMira Rampersad. Imfihlo emnyama esukela eminyakeni engaphezu kwengama-25 eyedlule isabisa ngokubhidliza umndeni wakwaBhengu ingunaphakade. UNgcolosi nomngani wakhe uPranav bashona ngokuhamba kwesikhathi kanti uNkululeko unquma ukuthatha izintambo. Kunenye indoda empilweni kaMazulu futhi uPhakade wayefuna ukushada noMaZulu. Owesifazane obizwa ngoThokozile ufika nendodana yakhe uNkululeko. UNkululeko wasebenza noNgcolosi engaziwa ukuthi ubaba wakhe lo.